Dalk is daar nog hoop vir Rox-Zee en Réan? | Netwerk24
'n Aanhanger van Rox-Zee Veldhuizen en Réan Clasen van Boer soek 'n vrou-faam het sy hoop uitgespreek dat daar dalk tog nog hoop vir die twee is nadat Rox-Zee 'n foto op Instagram gedeel het waarop sy 'n ring dra.
Dit is egter nie duidelik of dié ring wel haar verloofring is nie.
By die foto skryf Rox-Zee sy hoef nie op die plaas te wees om haar veldskoene aan te trek nie.
Intussen het Rox-Zee haar privaatheidstellings op Instagram verander sodat die publiek nie meer die inskrywings kan sien nie.
Rox-Zee het Vrydag bevestig die twee is nie meer 'n paartjie nie. Hulle het verlede jaar op kykNET se werklikheidsreeks Boer soek 'n vrou ontmoet en op 6 April vanjaar verloof geraak.